VENDIM
Nr.87, datë 9.2.2022

PËR PËRDORIMIN E FONDIT TË RINDËRTIMIT PËR FINANCIMIN E RIKONSTRUKSIONIT/RIPARIMIT TË MJEDISEVE NË BASHKËPRONËSI OSE TË PËRBASHKËTA NË NDËRTESA (PALLAT), NË BASHKINË MIRDITË
(Ndryshuar me VKM nr. 799, datë 12.12.2022; nr. 670, datë 6.12.2023)
(i përditësuar)

Në mbështetje të nenit 100 të Kushtetutës, të neneve 13, shkronja “b”, nënndarja “i”, 25 e 36, të aktit normativ nr.9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr.97/2019, të ligjit nr.9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 7, të ligjit nr.115/2021, “Për buxhetin e vitit 2022”, me propozimin e Zëvendëskryeministrit dhe ministër i Shtetit për Rindërtimin dhe Programin e Reformave, Këshilli i Ministrave

VENDOSI:

1. Përdorimin e fondit të rindërtimit, në masën 383 780 091 (treqind e tetëdhjetë e tre milionë e shtatëqind e tetëdhjetë mijë e nëntëdhjetë e një) lekë, për financimin e rikonstruksionit/riparimit të mjediseve në bashkëpronësi ose të përbashkëta në ndërtesa (pallat), në Bashkinë Mirditë.
2. Përdorimin e fondit për vitin 2022 nga Bashkia Mirditë në masën 76 756 018 (shtatëdhjetë e gjashtë milionë e shtatëqind e pesëdhjetë e gjashtë mijë e tetëmbëdhjetë) lekë, për financimin e rikonstruksionit/riparimit të mjediseve në bashkëpronësi ose të përbashkëta në ndërtesa (pallat), në Bashkinë Mirditë.
2/1. Përdorimin e fondit të rindërtimit, në masën 210 393 360 (dyqind e dhjetë milionë e treqind e nëntëdhjetë e tre mijë e treqind e gjashtëdhjetë) lekë, për financimin e rikonstruksionit/riparimit të mjediseve në bashkëpronësi ose të përbashkëta në ndërtesa (pallat), në Bashkinë Mirditë, i cili përballohet nga shpenzimet buxhetore të fondit të rindërtimit miratuar, për vitin 2022, dhe i transferohet Bashkisë Mirditë, në formën e transfertës së pakushtëzuar.
[bookmark: _GoBack]2/2. Përdorimin e fondit të rindërtimit, në masën 69 904 472 (gjashtëdhjetë e nëntë milionë e nëntëqind e katër mijë e katërqind e shtatëdhjetë e dy) lekë pa TVSH, për financimin e rikonstruksionit/riparimit të mjediseve në bashkëpronësi ose të përbashkëta në ndërtesa (pallat), në Bashkinë Mirditë, i cili përballohet nga shpenzimet buxhetore të fondit të rindërtimit, miratuar për vitin 2023, dhe i transferohet Bashkisë Mirditë në formën e transfertës së pakushtëzuar.
3. Efekti financiar për vitin 2022 të përballohet nga shpenzimet buxhetore të fondit të rindërtimit, miratuar për vitin 2022, dhe t’i transferohet Bashkisë Mirditë në formën e transfertës së pakushtëzuar.
4. Ngarkohen Zëvendëskryeministri dhe ministër i Shtetit për Rindërtimin dhe Programin e Reformave, Ministria e Financave dhe Ekonomisë dhe Bashkia Mirditë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

